ddrg/super_eurlex huggingface dataset:
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ

της 18ης Σεπτεμβρίου 2000

όσον αφορά την προσωρινή εφαρμογή της εσωτερικής συμφωνίας μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ

(2000/771/ΕΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας,

τη συμφωνία εταιρικής σχέσης ΑΚΕ-ΕΚ, που υπεγράφη στο Cotonou (Benin), στις 23 Ιουνίου 2000, εφεξής καλούμενη "συμφωνία ΑΚΕ-ΕΚ",

το σχέδιο της Επιτροπής,

Εκτιμώντας τα εξής:

(1) Σύμφωνα με το άρθρο 366, παράγραφος 3 της τέταρτης Σύμβασης ΑΚΕ-ΕΚ, το Συμβούλιο Υπουργών ΑΚΕ-ΕΚ εγκρίνει απόφαση για τα εφαρμοστέα μεταβατικά μέτρα ανάμεσα στις 2 Αυγούστου 2000 και την έναρξη ισχύος της συμφωνίας ΑΚΕ-ΕΚ.

(2) Η θέσπιση των εν λόγω μεταβατικών μέτρων συνεπάγεται την πρόωρη εφαρμογή του συνόλου σχεδόν των διατάξεων της συμφωνίας ΑΚΕ-ΕΚ, με εξαίρεση τις διατάξεις που αφορούν την εκτέλεση του 9ου ΕΤΑ.

(3) Τα κράτη μέλη, που συνήλθαν στα πλαίσια του Συμβουλίου, ενέκριναν εσωτερική συμφωνία σχετικά με τα ληπτέα μέτρα και τις ακολουθητέες διαδικασίες για την εφαρμογή της συμφωνίας ΑΚΕ-ΕΚ. Αυτή η εσωτερική συμφωνία δεν μπορεί να αρχίσει να ισχύει πριν από την υιοθέτησή της από κάθε κράτος μέλος σύμφωνα με τους κατ' ιδίαν συνταγματικούς κανόνες του.

(4) Σύμφωνα με το άρθρο 6 των μεταβατικών μέτρων που εφαρμόζονται ανάμεσα στις 2 Αυγούστου 2000 και την έναρξη ισχύος της συμφωνίας ΑΚΕ-ΕΚ, τα κράτη μέλη και η Κοινότητα υποχρεούνται, στο βαθμό που το αφορά έκαστο, να λάβουν τα αναγκαία μέτρα για την εφαρμογή τους.

(5) Συνεπώς, για τη θέσπιση των διαδικασιών που πρέπει να ακολουθούν τα κράτη μέλη κατά το στάδιο της πρόωρης εφαρμογής της συμφωνίας ΑΚΕ-ΕΚ, θα πρέπει να προβλεφθεί η προσωρινή εφαρμογή της εσωτερικής συμφωνίας,

ΑΠΟΦΑΣΙΖΟΥΝ:

Άρθρο 1

Οι διατάξεις της εσωτερικής συμφωνίας μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ, εφαρμόζονται προσωρινά από τις 2 Αυγούστου 2000.

Το κείμενο της εσωτερικής συμφωνίας επισυνάπτεται στην παρούσα απόφαση.

Άρθρο 2

Η παρούσα απόφαση αρχίζει να ισχύει συγχρόνως με τα μεταβατικά μέτρα για την πρόωρη εφαρμογή της συμφωνίας ΑΚΕ-ΕΚ.

Εξακολουθεί να ισχύει μέχρι την έναρξη ισχύος της εσωτερικής συμφωνίας σχετικά με τα ληπτέα μέτρα και τις ακολουθητέες διαδικασίες για την εφαρμογή της συμφωνίας ΑΚΕ-ΕΚ.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Έγινε στις Βρυξέλλες, στις 18 Σεπτεμβρίου 2000.

Εξ ονόματος των κυβερνήσεων των κρατών μελών

Ο Πρόεδρος

H. Védrine
Απόφαση των αντιπροσώπων των κρατών μελών που συνήλθαν στα πλαίσια του Συμβουλίου

της 13ης Μαρτίου 2000

σχετικά με την κατανομή των ποσοτήτων σιτηρών που καθορίζονται στη σύμβαση επισιτιστικής βοήθειας του 1995 (1.7.1998 έως 30.6.1999)(1)

(2000/232/ΕΚ)

Οι αντιπρόσωποι των κρατών μελών που συνήλθαν στα πλαίσια του Συμβουλίου αποφάσισαν, με βάση το σχέδιο κατανομής που συνοδεύει την πρόταση της Επιτροπής, την κατωτέρω κατανομή των 714200 τόνων σιτηρών, που αποτελούν την ετήσια ελάχιστη συνεισφορά την οποία πρέπει να παράσχουν τα κράτη μέλη βάσει της σύμβασης επισιτιστικής βοήθειας του 1995 κατά την περίοδο από 1ης Ιουλίου 1998 έως 30 Ιουνίου 1999.

>ΘΕΣΗ ΠΙΝΑΚΑ>

Βρυξέλλες, 13 Μαρτίου 2000.

Ο Πρόεδρος

J. Pina Moura

(1) Βλέπε σελίδα 3 της παρούσας Επίσημης Εφημερίδας.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ

της 26ης Μαΐου 1999

για το διορισμό Δικαστού του Δικαστηρίου των Ευρωπαϊκών Κοινοτήτων

(1999/358/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,

τη συνθήκη για την ίδρυση Ευρωπαϊκής Κοινότητας Άνθρακα και Χάλυβα, και ιδίως το άρθρο 32 β,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας ότι, δυνάμει του άρθρου 7 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντιστοίχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και συνεπεία του θανάτου του κ. Κρατερού Ιωάννου, ενδείκνυται να διοριστεί Δικαστής για το εναπομένον διάστημα της θητείας του κ. Κρατερού Ιωάννου,

ΑΠΟΦΑΣΙΖΟΥΝ:

Άρθρο 1

Διορίζεται Δικαστής του Δικαστηρίου των Ευρωπαϊκών Κοινοτήτων, για την περίοδο από 25 Μαΐου 1999 έως και τις 6 Οκτωβρίου 2003 ο κ. Βασίλειος Σκουρής.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 26 Μαΐου 1999.

Ο Πρόεδρος

D. von KYAW
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ

η οποία λαμβάνεται με κοινή συμφωνία με τον ορισθέντα Πρόεδρο της Επιτροπής

της 19ης Ιουλίου 1999

με την οποία ορίζονται οι προσωπικότητες τις οποίες οι κυβερνήσεις των κρατών μελών προτίθενται να διορίσουν μέλη της Επιτροπής των Ευρωπαϊκών Κοινοτήτων

(1999/499/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΜΕ ΚΟΙΝΗ ΣΥΜΦΩΝΙΑ ΜΕ ΤΟΝ ΟΡΙΣΘΕΝΤΑ ΠΡΟΕΔΡΟ ΤΗΣ ΕΠΙΤΡΟΠΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 214 παράγραφος 2 δεύτερο εδάφιο και το άρθρο 215,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 10 παράγραφος 2 δεύτερο εδάφιο και το άρθρο 12,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 127 παράγραφος 2 δεύτερο εδάφιο και το άρθρο 128,

Εκτιμώντας τα εξής:

(1) με δήλωση υιοθετηθείσα επ' ευκαιρία του Ευρωπαϊκού Συμβουλίου της 24ης Μαρτίου 1999, οι αντιπρόσωποι των κυβερνήσεων των κρατών μελών όρισαν με κοινή συμφωνία τον κ. Romano Prodi ως την προσωπικότητα που προτίθενται να διορίσουν Πρόεδρο της Επιτροπής·

(2) με το ψήφισμα με ημερομηνία 5 Μαΐου 1999, το Ευρωπαϊκό Κοινοβούλιο ενέκρινε το διορισμό αυτό·

(3) με τη δήλωση με ημερομηνία 9 Ιουλίου 1999, ο κ. Romano Prodi γνωστοποίησε το αποτέλεσμα των επαφών του με τις κυβερνήσεις των κρατών μελών·

(4) λαμβάνοντας υπόψη τη συλλογική παραίτηση, στις 16 Μαρτίου 1999, των μελών της Επιτροπής που είχαν διορισθεί μέχρι τις 22 Ιανουαρίου 2000, ενδείκνυται να δοθεί η δυνατότητα στη νέα Επιτροπή να αναλάβει καθήκοντα το ταχύτερο δυνατόν και να συνεχίσει το έργο διανύοντας πλήρη θητεία από τις 23 Ιανουαρίου 2000 για τα πέντε επόμενα έτη,

ΑΠΟΦΑΣΙΖΟΥΝ:

Άρθρο 1

1. Οι αντιπρόσωποι των κυβερνήσεων των κρατών μελών, με κοινή συμφωνία με τον κ. Romano Prodi, ορισθέντα Πρόεδρο της Επιτροπής, προτίθενται να διορίσουν μέλη της Επιτροπής τις κάτωθι οριζόμενες προσωπικότητες, τόσο προς αντικατάσταση των μελών της τωρινής Επιτροπής, τα οποία παραιτήθησαν, για τη διάρκεια του υπολοίπου της θητείας τους μέχρι τις 22 Ιανουαρίου 2000, όσο και για τα πέντε επόμενα έτη, ήτοι από τις 23 Ιανουαρίου 2000 έως τις 22 Ιανουαρίου 2005:

- τον κ. Michel Barnier

- τον κ. Frits Bolkestein

- τον κ. Philippe Busquin

- τον κ. David Byrne

- την κα Loyola de Palacio del Valle Lersundi

- την κα Άννα Διαμαντοπούλου

- τον κ. Franz Fischler

- τον κ. Neil Kinnock

- τον κ. Pascal Lamy

- τον κ. Erkki Liikanen

- τον κ. Mario Monti

- τον κ. Poul Nielsen

- τον κ. Christopher Patten

- την κα Viviane Reding

- την κα Michaele Schreyer

- τον κ. Pedro Solbes Mira

- τον κ. Günter Verheugen

- τον κ. António Vitorino

- την κα Margot Wallström.

2. Ο Πρόεδρος και τα άλλα μέλη της Επιτροπής που ορίζονται με αυτόν τον τρόπο, θα υποβληθούν, ως σώμα, σε ψήφο έγκρισης του Ευρωπαϊκού Κοινοβουλίου.

Άρθρο 2

Η παρούσα απόφαση αρχίζει να ισχύει από την ημέρα που υιοθετείται.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 19 Ιουλίου 1999.

Ο Πρόεδρος

T. HALONEN
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ

της 15ης Σεπτεμβρίου 1999

για τον διορισμό ενός δικαστή στο Δικαστήριο των Ευρωπαϊκών Κοινοτήτων

(1999/628/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας ότι, δυνάμει των άρθρων 5 και 7 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντιστοίχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και συνεπεία της παραιτήσεως του κ. John MURRAY, ενδείκνυται να διοριστεί δικαστής για το υπόλοιπο της θητείας του κ. John MURRAY,

ΑΠΟΦΑΣΙΖΟΥΝ:

Άρθρο 1

Διορίζεται δικαστής του Δικαστηρίου των Ευρωπαϊκών Κοινοτήτων, από την ημερομηνία ορκωμοσίας της έως και τις 6 Οκτωβρίου 2003 η κα Fidelma MACMEN.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 15 Σεπτεμβρίου 1999.

Ο Πρόεδρος

A. SATULI
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ

της 10ης Νοεμβρίου 1999

για το διορισμό μέλους του Πρωτοδικείου των Ευρωπαϊκών Κοινοτήτων

(1999/748/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 225,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 δ,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α,

την απόφαση 88/591/ΕΚΑΧ, ΕΟΚ, Ευρατόμ του Συμβουλίου, της 24ης Οκτωβρίου 1988, για την ίδρυση Πρωτοδικείου των Ευρωπαϊκών Κοινοτήτων(1),

Εκτιμώντας ότι, δυνάμει των άρθρων 7 και 44 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντιστοίχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και λόγω της παραίτησης του κ. Christopher Bellamy, ενδείκνυται να διοριστεί ένα μέλος του Πρωτοδικείου των Ευρωπαϊκών Κοινοτήτων για το εναπομένον διάστημα της θητείας του κ. Christopher Bellamy, δηλαδή έως τις 31 Αυγούστου 2001,

ΑΠΟΦΑΣΙΖΟΥΝ:

Άρθρο 1

Ο κ. Nicholas Forwood διορίζεται μέλος του Πρωτοδικείου των Ευρωπαϊκών Κοινοτήτων από τις 2 Δεκεμβρίου 1999 έως τις 31 Αυγούστου 2001.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 10 Νοεμβρίου 1999.

Ο Πρόεδρος

A. SATULI

(1) ΕΕ L 319 της 25.11.1988, σ. 1· απόφαση όπως τροποποιήθηκε τελευταία από την πράξη προσχώρησης του 1994.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ

της 24ης Νοεμβρίου 1999

για το διορισμό δικαστού του Δικαστηρίου των Ευρωπαϊκών Κοινοτήτων

(1999/782/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 β,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας ότι:

(1) δυνάμει του άρθρου 7 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντιστοίχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και συνεπεία του θανάτου του κ. Feberico Mancini, ενδείκνυται να διοριστεί δικαστής για το εναπομένον διάστημα της θητείας του κ. Federico Mancini·

(2) ο κ. Antonio Mario La Pergola, γενικός εισαγγελέας στο Δικαστήριο δέχτηκε να διοριστεί σε αυτό το αξίωμα,

ΑΠΟΦΑΣΙΖΟΥΝ:

Άρθρο 1

Ο κ. Antonio Mario La Pergola διορίζεται δικαστής του Δικαστηρίου των Ευρωπαϊκών Κοινοτήτων, για την περίοδο από 15 Δεκεμβρίου 1999 έως και τις 6 Οκτωβρίου 2000.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 24 Νοεμβρίου 1999.

Ο Πόεδρος

A. SATULI
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ

της 17ης Ιουνίου 1999

με την οποία εξουσιοδοτείται η Επιτροπή να καταγγείλει τη συμφωνία της 28ης Ιουλίου 1956 σχετικά με τον καθορισμό των άμεσων διεθνών σιδηροδρομικών τιμολογίων στις υπό διαμετακόμιση μεταφορές άνθρακα και χάλυβα από το ελβετικό έδαφος

(1999/415/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΟΙ ΟΠΟΙΟΙ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 70 και τη σύμβαση σχετικά με τις μεταβατικές διατάξεις, και ιδίως το άρθρο 10 δεύτερο και τρίτο εδάφιο σημείο 2,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 14,

τη συμφωνία της 28ης Ιουλίου 1956 σχετικά με τον καθορισμό των άμεσων διεθνών σιδηροδρομικών τιμολογίων στις υπό διαμετακόμιση μεταφορές άνθρακα και χάλυβα από το ελβετικό έδαφος(1), και ιδίως το άρθρο 11,

Εκτιμώντας:

(1) η διατήρηση της συμφωνίας δεν κρίνεται πλέον δικαιολογημένη από οικονομική άποψη, δεδομένου ότι τα τιμολόγια ΕΚΑΧ 9001 έχουν αντικατασταθεί, σχεδόν εξ ολοκλήρου, από τις εξατομικευμένες συμβάσεις οι οποίες καταρτίζονται μεταξύ πελάτου και μεταφορέα· ότι η τιμή σιδηροδρομικής μεταφοράς βασίζεται σε τιμές υπαγορευόμενες από άλλα μεταφορικά μέσα, και ιδίως από τις οδικές μεταφορές· ότι οι δυνάμεις της αγοράς σιδηροδρομικών μεταφορών και ο ανταγωνισμός μεταξύ των διαφόρων μεταφορικών μέσων έχουν καταστήσει άνευ αντικειμένου την οικονομική αιτιολόγηση της συμφωνίας· ότι θα πρέπει επίσης να υπενθυμισθεί ότι οι ελβετοί σιδηροδρομικοί μεταφορείς δεν υποχρεούνται να εφαρμόζουν το τιμολόγιο ΕΚΑΧ 9001 στις τιμές μεταφοράς υπό διαμετακόμιση·

(2) η καταγγελία της συμφωνίας από τα κράτη μέλη της ΕΚΑΧ δεν μπορεί να έχει οικονομικές επιπτώσεις για την Εβλετία, καθόσον οι ελβετικές σιδηροδρομικές επιχειρήσεις δεν εφαρμόζουν το τιμολόγιο ΕΚΑΧ 9001, για να καθορίσουν την τιμή μεταφοράς υπό διαμετακόμιση των προϊόντων ΕΚΑΧ,

ΑΠΟΦΑΣΙΖΟΥΝ:

Άρθρο 1

Η Επιτροπή εξουσιοδοτείται να καταγγείλει, ως Ανωτάτη Αρχή της ΕΚΑΧ, και εξ ονόματος των αντιπροσώπων των κυβερνήσεων των κρατών μελών της ΕΚΑΧ, τη συμφωνία της 28ης Ιουλίου 1956, σχετικά με τον καθορισμό των άμεσων διεθνών σιδηροδρομικών τιμολογίων στις υπό διαμετακόμιση μεταφορές άνθρακα και χάλυβα από το ελβετικό έδαφος, και να ενημερώσει τα κράτη μέλη, που συνέρχονται στο πλαίσιο του Συμβουλίου, σχετικά με την πραγματοποίηση της εν λόγω καταγγελίας.

Άρθρο 2

Η παρούσα απόφαση τίθεται σε ισχύ την επομένη ημέρα της εκδόσεώς της.

Λουξεμβούργο, 17 Ιουνίου 1999.

Ο Πρόεδρος

F. MÜNTEFERING

(1) ΕΕ 17 της 29.5.1957, σ. 223.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 28ης Απριλίου 1999

σχετικά με τον προϋπολογισμό 1999 για το HelpDesk

[SCH/Com-ex (99) 3]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν, στο εξής καλούμενη "σύμβαση Σένγκεν",

το άρθρο 119 της προαναφερόμενης σύμβασης,

ΑΠΟΦΑΣΙΖΕΙ:

1. Η πρόβλεψη προϋπολογισμού του 1999 για τη λειτουργία HelpDesk ορίζεται σε ποσό ύψους 1880000 βελγικών φράγκων.

2. Το μερίδιο που αναλογεί σε κάθε συμβαλλόμενο μέρος καθορίζεται βάσει του ποσοστού συμμετοχής του άρθρου 119 της σύμβασης Σένγκεν και σύμφωνα με την απόφαση της εκτελεστικής επιτροπής της 7ης Οκτωβρίου 1997 [έγγραφο SCH/Cοm-ex (97) 18].

3. Η παρούσα απόφαση έχει ισχύ εντολής προς την Οικονομική Ένωση Μπενελούξ, η οποία αποτελεί μέρος στην εν λόγω σύμβαση έργου, προκειμένου να προβεί στην πρόσκληση καταβολής των συνεισφορών εκ μέρους των συμβαλλόμενων μερών.

Λουξεμβούργο, 28 Απριλίου 1999.

Ο Πρόεδρος

C. H. Schapper
Κεκτημένο του Σένγκεν - Απόφαση της εκτελεστικής επιτροπής της 28ης Απριλίου 1999 σχετικά με το εγχειρίδιο Sirene [SCH/Com-ex (99) 5]



Επίσημη Εφημερίδα αριθ. L 239 της 22/09/2000 σ. 0457 - 0457



ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ της 28ης Απριλίου 1999 σχετικά με το εγχειρίδιο SIRENE [SCH/Com-ex (99) 5] Η ΕΚΤΕΛΕΣΤΙΚΗ ΕΠΙΤΡΟΠΗ, Έχοντας υπόψη: το άρθρο 132 της σύμβασης εφαρμογής της συμφωνίας του Σένγκεν, το άρθρο 108 της προαναφερόμενης σύμβασης, ΑΠΟΦΑΣΙΖΕΙ: Ενημερώνεται το εγχειρίδιο SIRENE. Η νέα έκδοση [SCH/OR.SIS-SIRENE (99) 64](1) επισυνάπτεται στην παρούσα απόφαση. Λουξεμβούργο, 28 Απριλίου 1999. Ο Πρόεδρος C. H. Schapper (1) Βλέπε έγγραφο SCH/Com-ex (98) 17.
ΕΚΘΕΣΗ ΠΡΟΣ ΤΗΝ ΕΚΤΕΛΕΣΤΙΚΗ ΕΠΙΤΡΟΠΗ

της 28ης Απριλίου 1999

σχετικά με την εκπόνηση εγχειριδίου για τα έγγραφα που επιδέχονται θεώρηση

[SCH/Com-ex (99) 14]

Η εκτελεστική επιτροπή αποφάσισε -στις 16 Δεκεμβρίου 1998 στο Βερολίνο- την εκπόνηση εγχειριδίου για τα έγγραφα που επιδέχονται θεώρηση [SCH/Com-ex (98) 56].

>ΘΕΣΗ ΠΙΝΑΚΑ>

Η εκτελεστική επιτροπή λαμβάνει γνώση ότι, πέραν του μέρους I για τα ταξιδιωτικά έγγραφα που επιδέχονται θεώρηση, ήδη έτοιμου στις 16 Δεκεμβρίου 1998, είναι διαθέσιμα και τα μέρη II, III και V [παραρτήματα(1)].

Έτσι διατίθενται τα ουσιώδη μέρη του εγχειριδίου για τα έγγραφα που επιδέχονται θεώρηση. Η επακόλουθη δημιουργία τεκμηρίωσης, στην οποία θα περιλαμβάνονται αντίγραφα αυτών των πρωτοτύπων εγγράφων, πραγματοποιείται στα πλαίσια των εργασιών της ΕΕ. Βοηθητικό μέσο είναι δυνατό να αποτελέσει το εγχειρίδιο που εκδίδει η Ιντερπόλ αναφορικά με τα αυθεντικά έγγραφα.

Το εν τω μεταξύ ενημερωμένο μέρος I καθώς και τα μέρη II, III και V τίθενται στη διάθεση των διπλωματικών και προξενικών αρχών. Επίσης είναι δυνατό να διατεθούν και στις συνοριακές υπηρεσίες και σε άλλες αρχές οι οποίες επιλαμβάνονται ζητημάτων δικαίου αλλοδαπών.

Τα υφιστάμενα μέρη του εγχειριδίου των εγγράφων που επιδέχονται θεώρηση πρέπει, στο μέτρο που τούτο απαιτείται, να ενημερώνονται ενδεχομένως ανά τρίμηνο, αρχής γενομένης από την 1η Ιουλίου 1999.

Λουξεμβούργο, 28 Απριλίου 1999.

Ο Πρόεδρος

C. H. Schapper

(1) Βλέπε παράρτημα του εγγράφου SCH/Com-ex (98) 56.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 28ης Απριλίου 1999

σχετικά με το κεκτημένο Σένγκεν στον τομέα των τηλεπικοινωνιών

[SCH/Cοm-ex (99) 6]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

το άρθρο 44 της προαναφερόμενης σύμβασης,

ΑΠΟΦΑΣΙΖΕΙ:

Εγκρίνονται οι τακτικές και επιχειρησιακές απαιτήσεις στις οποίες πρέπει να ανταποκρίνονται τα μελλοντικά διασυνοριακά ψηφιακά συστήματα ραδιοεπικοινωνιών των αστυνομικών και τελωνειακών υπηρεσιών των κρατών Σένγκεν, όπως αυτές καθορίστηκαν από την εντολή δυνάμει του άρθρου 44 της σύμβασης Σένγκεν, καθώς και οι κανόνες εκπόνησης και διαχείρισης ενιαίων αλγορίθμων κρυπτογράφησης και άλλοι διακανονισμοί που εμπίπτουν στο πεδίο αρμοδιοτήτων της υποομάδας "Τηλεπικοινωνίες", όπως περιγράφονται στα εννέα έγγραφα που ακολουθούν:

1. SCH/I-Telecom (92) 21, rev. 2(1) της 12ης Ιουνίου 1992

"Καθορισμός των απαιτήσεων σε θέματα ραδιοεπικοινωνίας των αστυνομικών και τελωνειακών υπηρεσιών"

2. SCH/I-Telecom (95) 18 της 8ης Ιουνίου 1995

"Ψηφιακό δίκτυο ραδιοεπικοινωνιών για οργανισμούς ασφαλείας (τακτικές και λειτουργικές απαιτήσεις)"

3. SCH/I-Telecom (96) 44, rev. 5 της 14ης Νοεμβρίου 1997

"Απαιτήσεις για τα τερματικά και τις διεπαφές των χρηστών τους στα μελλοντικά ψηφιακά ραδιοδίκτυα ζεύξης των κρατών Σένγκεν"

4. SCH/I-Telecom (95) 33 rev. 2 της 6ης Δεκεμβρίου 1995

"Αίτημα προς το ETSI με σκοπό την εξέταση ευρωπαϊκών προτύπων που ανταποκρίνονται στις λειτουργικές απαιτήσεις των κρατών Σένγκεν"

5. SCH/I-Telecom (95) 35 της 21ης Νοεμβρίου 1995

"Οι απαιτήσεις Σένγκεν σε θέματα τηλεπικοινωνιών και το πρότυπο TETRA"

6. SCH/I-Telecom/crypto (95) 37 rev. 4 της 8ης Ιουλίου 1996

"Απαιτήσεις των αρχών και των οργανισμών ασφαλείας για ένα ψηφιακό ραδιοδίκτυο"

7. SCH/I-Telecom/crypto (97) 7 rev. 5 της 24ης Φεβρουαρίου 1998

"Συμφωνία για τη χρήση και διατήρηση αλγορίθμων Σένγκεν"

8. SCH/I-Telecom/crypto (97) 10 rev. 2 της 24ης Φεβρουαρίου 1998

"Κριτήρια για την εκπόνηση αλγορίθμων Σένγκεν"

9. SCH/I (98) 17 rev. 4 της 26ης Μαΐου 1998

"Τροποποίηση της εντολής της υποομάδας 'Τηλεπικοινωνίες' για την εξέταση της διαλειτουργικότητας διαφόρων ψηφιακών ραδιοσυστημάτων"

Λουξεμβούργο, 28 Απριλίου 1999.

Ο Πρόεδρος

C. H. Schapper

(1) Έγγραφο περιορισμένης χρήσης.
Κεκτημένο του Σένγκεν - Απόφαση της εκτελεστικής επιτροπής της 28ης Απριλίου 1999 σχετικά με την παράνομη διακίνηση όπλων [SCH/Com-ex (99) 10]



Επίσημη Εφημερίδα αριθ. L 239 της 22/09/2000 σ. 0469 - 0473



ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ της 28ης Απριλίου 1999 σχετικά με την παράνομη διακίνηση όπλων [SCH/Cοm-ex (99) 10] Η ΕΚΤΕΛΕΣΤΙΚΗ ΕΠΙΤΡΟΠΗ, Έχοντας υπόψη: το άρθρο 132 της σύμβασης εφαρμογής της συμφωνίας του Σένγκεν, το άρθρο 9 της προαναφερόμενης σύμβασης, ΑΠΟΦΑΣΙΖΕΙ: Τα συμβαλλόμενα μέρη θα ανακοινώνουν στο εξής κάθε χρόνο και πριν την 31η Ιουλίου τα εθνικά τους δεδομένα στον τομέα της παράνομης διακίνησης όπλων σχετικά με το προηγούμενο έτος, βάσει του κοινού ερωτηματολογίου που περιλαμβάνεται στο παράρτημα του εγγράφου SCH/I-Ar (98) 32. Λουξεμβούργο, 28 Απριλίου 1999. Ο Πρόεδρος C. H. Schapper ΠΑΡΑΡΤΗΜΑ SCH/I-Ar (98) 32 >PIC FILE= "L_2000239EL.047002.EPS"> >PIC FILE= "L_2000239EL.047101.EPS"> >PIC FILE= "L_2000239EL.047201.EPS"> >PIC FILE= "L_2000239EL.047301.EPS">
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 28ης Απριλίου 1999

σχετικά με τις δαπάνες εγκατάστασης του C.SIS

[SCH/Cοm-ex (99) 4]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

τα άρθρα 92 και 119 της εν λόγω σύμβασης,

Λαμβάνοντας γνώση του εγγράφου SCH/OR.SIS (99) rev. 3, το εγκρίνει και

ΑΠΟΦΑΣΙΖΕΙ:

Εγκρίνονται οι νέες δαπάνες που ενσωματώθηκαν στον προϋπολογισμό εγκατάστασης του C.SIS και, συνεπώς, το μερίδιο που αναλογεί σε κάθε κράτος μέλος είναι απαιτητό, σύμφωνα με την περιγραφείσα στον τίτλο II σημείο 2 διαδικασία του οικονομικού κανονισμού σχετικά με τις δαπάνες για την εγκατάσταση και λειτουργία του C.SIS Σένγκεν [SCH/Cοm-ex (93) 16, rev. 2 της 15ης Δεκεμβρίου 1997).

Λουξεμβούργο, 28 Απριλίου 1999.

Ο Πρόεδρος

C. H. Schapper

Θέμα: Πολυετής πίνακας των εγκεκριμένων δαπανών εγκατάστασης του C-SIS Κατάσταση έως την 31η Δεκεμβρίου 1998

SCH/OR.SIS (99) 3 rev.

Σύμφωνα με τον οικονομικό κανονισμό σχετικά με τις δαπάνες εγκατάστασης και λειτουργίας του C.SIS [SCH/Cοm-ex (93) 16 rev. 2], η γαλλική αντιπροσωπεία υποβάλλει τον ανακεφαλαιωτικό πίνακα των νέων δαπανών εγκατάστασης του C.SIS, οι οποίες εγκρίθηκαν στα τέλη της χρήσης του 1998.

Σύμφωνα με αίτημα της επιτροπής προσανατολισμού κατά τη συνεδρίαση της 14ης Ιανουαρίου 1999, ο αριθμός που αναφέρεται στο παρόν έγγραφο για το δεύτερο τρίμηνο δεν αντιστοιχεί στο ποσό που ορίζεται στη δεύτερη τριμηνιαία έκθεση [έγγραφο SCH/OR.SIS (98) 118], όπως εγκρίθηκε από την κεντρική ομάδα στη συνεδρίαση της 8ης Σεπτεμβρίου 1998.

Πράγματι, το εν λόγω έγγραφο περιελάμβανε μια πρόβλεψη πίστωσης, μετά από εκτίμηση, για τη σύμβαση αναβάθμισης του C.SIS, της τάξης των 41000000 γαλλικών φράγκων. Μετά την υπογραφή της σύμβασης που συνήφθη με την εταιρεία ATOS, το ακριβές ποσό δεν ανήλθε στο ύψος του εκτιμώμενου ποσού, αλλά παρέμεινε στα 38577191 γαλλικά φράγκα.

Η διαφορά αυτή επέτρεψε στην επιτροπή προσανατολισμού να καταλογίσει στο τρίτο και τέταρτο τρίμηνο τις δαπάνες που συνδέονται με την αναβάθμιση του C.SIS στο ίδιο κονδύλι του προϋπολογισμού, χωρίς ωστόσο να υπερβεί το αρχικά εγκεκριμένο ποσό (ήτοι 41000000 γαλλικά φράγκα).

Η σημαντική αυτή διαφορά έχρηζε διόρθωσης στον πίνακα των εγκεκριμένων δαπανών εγκατάστασης για το 1998, προτού δημοσιευτεί η διαχειριστική έκθεση του C.SIS για το 1998, όπου θα περιλαμβάνεται αναλυτική περιγραφή των εκτελεσθεισών δαπανών.

Ο συνημμένος πίνακας θα υποβληθεί προς έγκριση στην εκτελεστική επιτροπή.

Πολυετής πίνακας εγκεκριμένων δαπανών εγκατάστασης για τη λειτουργία της τεχνικής υποστήριξης του C-SIS

Κατάσταση έως την 31η Δεκεμβρίου 1998

>ΘΕΣΗ ΠΙΝΑΚΑ>